section_heading: Ekonomska škola
paragraph_text: Školske 1950./51. godine Trgovačka akademija mijenja svoj naziv u Srednju ekonomsku školu Brčko da bi od školske 1958./59. dobila novi naziv Ekonomska škola Brčko. Tih godina stiže školovani nastavni kadar i upisuje se sve veći broj učenika. Zgrada koja je namjenski građena za trgovačku školu, poslije skoro osamdeset godina, postaje tijesna i javlja se potreba za većim prostorom. Škola sa sve više učenika i nastavnika imala je razumijevanje i podršku nadležnih vlasti, te je 1961. godine završena izgradnje nove zgrade u kojoj škola i danas djeluje. Tih se godina radilo na opremanju škole, proširivana je suradnja s ustanovama u okruženju, potpomognuto je osnivanje škole u Bijeljini, Bosanskom Šamcu, a zatim u Gradačcu i Orašju.<ref>Ekonomska škola Brčko: monografija (str. 57), 2019.